**Közérthetően a WADA Tiltólistában bekövetkező, a TUE szabályozást is érintő változásokról 2015-ben**

**S1. csoport: Anabolikus szerek**

Az Egészségügyi Világszervezet segítségével a listában szereplő bizonyos szerek nevezéktana frissült a nemzetközi nem jogvédett nevek irányába (INN-ek). Az olvasó dolgának megkönnyítése érdekében a korábbi név is szerepel, és egyetlen szer sem került törlésre a Tiltólistában.

**Az S1. csoportba tartozó vegyületek nevei az aktuális nomenklatúra szerint módosultak, és nevesítésre került egy újabb tesztoszteron metabolit is, mivel ez táplálék- és étrend-kiegészítőkben is sajnos előfordulhat.**

**S2. csoport: Peptid hormonok, növekedési faktorok, rokonvegyületek és mimetikumok**

**Bekerült a csoport megnevezésébe a mimetikumok elnevezés, mely a szintetikus analógokra utal, és természetesen ezek valamennyien tiltottak.**

**Felhívjuk a figyelmet, hogy a 2015. évi Tiltólista e frissített szakaszában példaként nevesített összes szer – adott esetben – a korábbi Tiltólisták értelmében is tiltottnak minősült.**

**Több új alcsoport került kialakításra:**

**1.       az eritropoietin receptor agonisták két alcsoportot kaptak:**

**·         erithropoizist stimuláló ágensek**

**·         nem erithropoietikus EPO-receptor agonisták**

**2.       Külön csoport lett a hypoxia indukálta faktor (HIF) stabilizátoroké, ezek növekvő fontossága miatt, pl. kobalt és FG-4592; és a HIF aktivátoroké pl. argon, xenon.**

**A B12 vitamin (cyanocobalamin) NEM TILTOTT!**


**Felhívjuk a figyelmet, hogy a BÉRES CSEPP és a BÉRES CSEPP EXTRA nevű termékek a TILTOTT ANYAGOK közé kerültek, mivel ezen termékek kobaltot tartalmaznak kobalt-klorid-hexahidrát formájában.**

**3.       a koriogonadotrop (CG) és a luteinizáló hormon (LH) és a felszabadulásukat előidéző faktorok példái nevesítésre kerültek. Az eddigi Tiltólistákban nem voltak konkrét anyagok felsorolva.**

**4.       a kortikotrofinek és a felszabadulásukat előidéző faktorok esetében is nevesítésre került egy hatóanyag.**

**5.       a növekedési hormon (GH) felszabadulását előidéző faktorokat kategorizálták, és több példát is megneveztek, hogy illusztrálják az eltérő farmakológiai tulajdonságukat.**

**Ezen anyagok, sajnos táplálék-kiegészítőkben is megjelenhetnek, pl.:**



**6.       Az IGF-1 átkerült egy másik növekedési faktor csoportba**

**7. Felhívjuk a figyelmet, hogy a trombocita-eredetű plazma készítmények nem tiltottak!**

**S3. csoport:** **ß2-agonisták**

**2015-ben a 2013-as és 2014-es szabályozáshoz képest változás nem történt!**

A **salbutamol** (az USA-ban **albuterol** néven forgalmazzák!) (24 óránként legfeljebb 1600 mikrogramm), **formoterol** (24 óránként legfeljebb 54 mikrogramm) és a **salmeterol** (orvosi indikáció esetén ajánlott dózisban) **inhalációban alkalmazva, *Bejelentés Alkalmazási Eljárásról nyilatkozat*** kiállítása nélkül **engedélyezett.**

**A WADA 2013-tól kezdődően a formoterol esetében a 24 óránkénti engedélyezett mennyiségi határt 36 mikrogrammról felemelte 54 mikrogrammra!**

**Azonban a WADA álláspontja szerint, továbbra is aggályt keltő a rendszeresen illetve nagy mennyiségben szedett ß2-agonisták teljesítményfokozó hatása.**

**A salbutamol, salmeterol és formoterol hatóanyagokon kívüli, bármely egyéb β2-agonista származékok használata továbbra is szigorúan TILOS! Amennyiben nincs más alternatív megoldás, és a Sportoló egészségének helyreállításához, orvosilag igazolt módon, kizárólag ezen tiltott szerek valamelyikének használata szükséges, úgy a terápia megkezdése előtt TUE engedély beszerzése kötelező!**

Az inhalálással a szervezetbe juttatott salbutamol és formoterol esetében a megengedett napi maximális dózis mellett meghatároztak egy küszöbértéket a vizeletben mért koncentrációkra is. Ha a vizeletben a salbutamol koncentrációja 1000ng/ml vagy ennél több, a formoterol koncentrációja 40 ng/ml vagy ennél több, ez pozitív vizsgálati eredménynek minősül, kivéve, ha a sportoló ellenőrzött farmakokinetikai vizsgálat útján bizonyítja, hogy az abnormális eredmény a meghatározott gyógyászati célból inhalált adag használatának következménye.

Ha a fentieket meghaladó adagot igénylő orvosi helyzet merül fel, visszamenőleges (sürgősségi) gyógyászati célú mentességre vonatkozó kérelmet kell benyújtani.

A béta2-agonisták kérdése továbbra is a WADA kutatási tevékenységének középpontjában áll az ilyen szerek nagy adagban történő szedésének megelőzése és tiltása érdekében, az asztmatikus sportolók megfelelő ápolásának és kezelésének lehetővé tétele mellett. E gyógyszerek használatának folyamatos figyelemmel kísérése továbbra is prioritást élvez, és a jövőben további változások várhatóak ezeknek a szereknek a kezelésében.

**Magyarországon forgalomba lévő nem salbutamol, salmeterol, vagy formoterol hatóanyagú szelektív ß2-adrenerg receptor agonisták, melyek alkalmazásakor TUE engedély kötelező!:**

**Terbutaline:**

* **BRICANYL TURBUHALER 0,5mg/adag adagolt inhalációs por**
* **BRICANYL 0,5mg/ml oldatos injekció**

**Fenoterol:**

* **BEROTEC N 100ug/adag inhalációs aeroszol**
* **BERODUAL N inhalációs aeroszol**
* **BERODUAL inhalációs oldat**

**Indacaterol:**

* **ONBREZ BREEZHALER inhalációs por**

Magyarországon forgalomban lévő, szájon át szedhető salbutamol tartalmú készítmény:

* **SALBUTAMOL tabletta 2mg (tiltott, TUE engedély kötelező!)**

Magyarországon forgalomban lévő, inhalációban használatos salbutamol és formoterol tartalmú készítmények, melyek alkalmazhatóságára vonatkozó adatokat az alábbi táblázatban foglaltuk össze:

|  |  |  |  |
| --- | --- | --- | --- |
| **Gyógyszer** | **Hatóanyag** | **Hatóanyag tartalom egy adagban (µg/puff)** | **Maximális adag/nap** |
| **Buventol Easyhaler inh. por** | salbutamol | 200 | 8 puff |
| **Ecosal Easy-Breathe inh. szuszp.** | salbutamol | 100 | 16 puff |
| **Ecosal inh. Szuszp..** | salbutamol | 100 | 16 puff |
| **Ipramol Steri-Neb old.** | salbutamol | 2080 | **TILTOTT** |
| **Salbutamol Sandoz inh. szuszp.** | salbutamol | 100 | 16 puff |
| **Salbutamol-TEVA 2,5 mg oldat porlasztásra** | salbutamol | 2500 | **TILTOTT** |
| **Salbutamol-TEVA 5,0 mg oldat porlasztásra** | salbutamol | 5000 | **TILTOTT** |
| **Ventolin Evohaler inh.aer.** | salbutamol | 100 | 16 puff |
| **Ipratropium-bromid/szalbutamol Cipla oldat porlasztásra** | salbutamol | 2500 | **TILTOTT** |
| **Sabacomb túlnyomásos inhalációs szuszpenzió** | salbutamol | 100 | 16 puff |
| **Atimos inh. oldat** | formoterol | 12 | 4 puff |
| **Budfor inhalációs por** | formoterol | 4,5 / 9 | 12 / 6 puff |
| **Bufomix easyhaler inhalációs por** | formoterol | 4,5 / 9 | 12 / 6 puff |
| **Chemoterol inhalációs por** | formoterol | 12 | 4 puff |
| **Diffumax Easyhaler** | formoterol | 12 | 4 puff |
| **DuoResp Spiromax inhalációs por** | formoterol | 4,5 | 12 puff |
| **Edoflo inhalációs por** | formoterol | 4,5 / 9 | 12 / 6 puff |
| **Foradil inh. caps.** | formoterol | 12 | 4 puff |
| **Forair inh. oldat** | formoterol | 12 | 4 puff |
| **Formodual inh. oldat** | formoterol | 6 | 9 puff |
| **Formoterol Cyclo inh. por** | formoterol | 12 | 4 puff |
| **Formoterol Easyhaler inh. por** | formoterol | 12 | 4 puff |
| **Fortofan inh. por** | formoterol | 12 | 4 puff |
| **Foster inh. oldat** | formoterol | 6 | 9 puff |
| **Foster Nexthaler in. por** | formoterol | 6 | 9 puff |
| **Oxis Turbuhaler inh. por** | formoterol | 4,5 | 12 puff |
| **Reviform Axahaler 12** | formoterol | 12 | 4 puff |
| **Symbicort Turbuhaler** | formoterol | 4,5 | 12 puff |
| **Symbicort Forte Turbuhaler** | formoterol | 9 | 6 puff |
| **Symbicort Mite Turbuhaler** | formoterol | 4,5 | 12 puff |

A maximális adagokat, mely **TUE engedély nélkül alkalmazható**, a WADA által meghatározott, naponta bevehető salbutamolból 1600 mikrogrammos, formoterolból 54 mikrogrammos mennyiségi határ alapján adtuk meg, de felhívjuk a figyelmet, hogy a vizeletben mért salbutamol és formoterol koncentrációját számos tényező befolyásolhatja, úgymint:

* a vizeletminta sűrűsége (folyadék telítettségi állapot)
* a sportoló testsúlya
* mennyi idővel a mintavétel előtt alkalmazták a készítményt
* mekkora mennyiségben alkalmazták a készítményt (egyszerre az engedélyezett dózisban, vagy azt egész napra elosztva)

Magyarországon forgalomban lévő, inhalációban használatos **salmeterol** tartalmú készítmények (**TUE engedélyt nem igényel!)**:

|  |
| --- |
| **AIRFLUSOL FORSPIRO** **inhalációs por** |
| **DIMENIO inhalációs por** |
| **FLUMETOR inhalációs por** |
| **SALMETEROL/FLUTICASONE PROPIONATE Pharos inh. Por** |
| **SERETIDE DISCUS inhalációs por** |
| **SERETIDE EVOHALER inhalációs szuszpenzió** |
| **SEREVENT inhalációs aerosol** |
| **SEREVENT DISCUS inhalációs por** |
| **SEREVENT EVOHALER inhalációs szuszpenzió** |
| **THOREUS DISCUS inhalációs por** |
| **THOREUS Evohaler** |

**S4. csoport: Hormon- és metabolikus módosítók**

**A trimetazidine a stimulánsok közül, ahol eddig a stimulánsokkal hasonlóságot mutató szerkezete miatt szerepelt, a metabolikus módosítók újabb alcsoportjába került. A módosítás oka, hogy a trimetazidine farmakológiailag a szív-anyagcsere módosítójaként került besorolásra. A gyógyászatban általánosan használt szívgyógyszer, Magyarországon is kapható közforgalmi patikákban, melyeket az alábbi táblázatban foglaltuk össze:**

|  |
| --- |
| **ADEXOR MR 35 mg módosított hatóanyag leadású filmtabletta** |
| **APSTAR 35 mg retard tabletta** |
| **MEZITAN 35 mg módosított hatóanyag leadású filmtabletta** |
| **MODUXIN MR 35 mg retard tabletta** |
| **PABIAMET 20 mg bevont tabletta** |
| **PREDUCTAL filmtabletta** |
| **PREDUCTAL MR 35 mg módosított hatóanyag leadású filmtabletta** |
| **TRIMEPECT 35 mg módosított hatóanyag leadású tabletta** |
| **TRIMETAZIDIN-RATIOPHARM 35 mg retard tabletta** |
| **TRIMETAZIDINE MYLAN 35 mg retard tabletta** |
| **TRIMETAZIDINE SANDOZ 35 mg retard tabletta** |
| **VASCOTASIN 35 mg módosított hatóanyag leadású tabletta** |

**S5. csoport: Vízhajtók és maszkírozó anyagok**

**Az „egyéb” szó törlésével módosult a cím és módosultak a következő bekezdések, tükrözvén azt, hogy a vízhajtók nem csupán maszkírozó anyagok, de más célokkal is vissza lehet élni velük, nevezetesen például a gyors súlycsökkenés előidézésével.**

**S6. csoport: Stimulánsok**

**A legfontosabb változás hogy a Tiltólista kimondja, a teljes phenethylamin vegyületcsalád tiltott a növekvő illegális designer drogokra tekintettel (néhány anyag ebből a csoportból, pl. synephrine csak a monitoring csoportban maradt, és nem került fel a Tiltólistára, de ezt a lista egyértelműen tartalmazza). Ez a változás jól illeszkedik a nemzetközi kábítószer rendelethez, ahol ezek az anyagok, mint az új pszichoaktív szerek egy csoportjaként vannak jelen - és ez ma teljes mértékben időszerű, mivel világszerte nagyon nagy problémát jelent!**

**A phenmetrazine átkerült az S6.a nem meghatározott stimulánsok közül az S6.b meghatározott stimulánsok közé, mert a szervezetben az S6.b csoportba tartozó fenbutrazte-tá alakul át.**

**S8. csoport: KANNABINOIDOK**

**A természetes és a szintetikus tetrahydrocannabinol (marihuana, hasis, THC) és a kannabimimetikumok (Spice, JWH-018, JWH-073, HU-210) TILTOTTAK!**

Minden sportolónak tisztában kell lenni azzal, hogy a kannabinoidok a gyakori vagy ismételt használat esetén a zsírszövetben elraktározódhatnak, és hetekkel a használat után is a kimutatási határérték feletti mennyisiségben megjelenhetnek a vizeletben. Lehetnek olyan esetek, amikor például hirtelen fogyást követően a zsírszövetben tárolt metabolit kimutatható, még akkor is, ha a közelmúltban nem használták ezeket az anyagokat. Bár a WADA szabályzata értelmében a kannabinoidok csak versenyen tiltottak, a Magyar Antidopping Csoport azt tanácsolja minden sportolónak, hogy soha ne használja ezeket a szereket!

Annak ellenére, hogy számos esetben úgy forgalmaznak kender termékeket, hogy azok nem tartalmaznak THC-t és legálisan forgalmazhatók, alkalmazásuk esetén a pozitív vizsgálati eredmény nem kizárható. Nagy kockázatot vállal az a sportoló, aki ezeket a szereket kipróbálja, és használja.

**S9. csoport: Glükokortikoidok**

**A jelenlegi nomenklatúrát és használatot tükrözendő, a korábbi glükokortikoszteroidok jelenleg glükokortikoidokként vannak meghatározva.**

A WADA Tiltólista alapján, a **glükokortikoid** tartalmú készítmények **orális, rektális, intravénás vagy intramuszkuláris alkalmazása tiltott, csak TUE engedéllyel alkalmazhatók!**

**Egyéb alkalmazások, (inhaláció, lokális alkalmazás - intraarticularis / periarticularis / peritendinous / epiduralis / intradermalis) engedélyezettek. A sportolónak rendelkeznie kell az alkalmazott terápiára vonatkozó orvosi igazolással (ambuláns lap, zárójelentés, kezelési lap, stb.), és ezt az illetékes doppingellenes szervezetek kérésére be kell tudni mutatni, azonban a terápiát megelőzően, vagy a sporteseményen való részvétellel összefüggésben, előzetesen sehová nem szükséges elküldeni.**

**A bőrgyógyászati (beleértve iontoforézist és fonoforézist), fül-, orr-, szem-, fogíny-, száj nyálkahártyán és perianálisan alkalmazott készítmények nem tiltottak, ezért NEM igényelnek TUE kérelmet!**

A Magyar Antidopping Csoport részére érkezett visszajelzésekből úgy tűnik, hogy egyre több magyar sportoló tanul / edz az Egyesült Államokban. Ezért ezúton szeretnénk mindenki figyelmét felhívni, hogy az USA-ban, Kanadában, Japánban és Angliában tartózkodó sportolók amennyiben gyógyszert vesznek vagy kapnak, az alábbi oldalon tudnak a gyógyszer Tiltólistás összetevő tartalmáról tájékozódni:

<http://www.globaldro.com/>

**BIZONYOS SPORTÁGAKBAN TILTOTT SZEREK**

**P1. Alkohol**

**A Karate Világszövetség (WKF) kérése nyomán a karate lekerült azon sportágak listájáról, amelyekben az alkohol tiltott.**

**P2. Béta-blokkolók**

**A Víz alatti Tevékenységek Világszövetsége (CMAS) saját kérésére, felvételre került azon nemzetközi szövetségek csoportjába, melyek bizonyos versenyszámokban tiltják a béta-blokkolók versenyen való használatát.**

**EMLÉKEZTETŐ!**

**Glicerin alkalmazása:**

**A glicerin plazma-expanderként történő alkalmazása tilos; ehhez az élelmiszerekben, és**

**testápoló szerekben általában megtalálható mennyiséget jócskán meghaladó mennyiség bevitele szükséges.**

**Stimulánsok (S6.) - versenyen tiltott szerek:**

**Az előző években bizonyos hatóanyagok átminősítésre kerültek, mert a korszerű analitikai technikák lehetővé teszik származásuk felderítését, valamint az MDMA és MDA esetében kevésbé valószínűsíthető a doppingszerként való alkalmazás.**

**A cathinon és analógjaik (pl. mephedron, metedron) felkerültek példaként a listára az emelkedő használat miatt. Felhívjuk a figyelmüket, hogy az ebbe a csoportba besorolható egyéb hatóanyagok is tiltottak, például a pentedron (penta kristály).**

A besorolást, mely doppingvétség esetén meghatározza a kiszabható büntetés mértékét, megtalálják a Tiltólistában is,

S6.a: Nem meghatározott stimulánsok

S6.b: Meghatározott stimulánsok.

**A stimulánsok nem csak a listán feltüntetett neveken, hanem számos egyéb név alatt is elérhetők, pl. a stimulánsok között az utóbbi években legtöbb pozitív eredményt adó „metilhexánamin”, ami a teljesség igénye nélkül megjelenhet az alábbi neveken:**

|  |  |  |
| --- | --- | --- |
| **Methylhexaneamine** | **Forthan** | **2-amino-4-metilhexán** |
| **Methylhexanamine** | **Floradrene** | **2-hexanamine,4-methyl-** |
| **DMAA** | **4-methyl-2-hexanamine** | **2-hexanamine,4-methyl- (9CI)** |
| **dimetil-amilamin** | **4-methylhexan-2-amine** | **1,3-dimethylamylamine** |
| **dimethylamylamine** | **Geranamine** | **1,3-dimethylpentylamine** |
| **Forthane** | **geranamin** | **pentylamine** |
| **rózsamuskátligyökér-kivonat(„geranium root extract”)** | **rózsamuskátli-olaj („geranium oil”)** | **pentilamin,** |
|  | **2-amino-4-methylhexane** | **Pentylamine,1,3-dimethyl-** |

**Pseudoephedrin tartalmú készítmények, melyek versenyen tiltottak.**

**A WADA ajánlás szerint, napi 240mg-os alkalmazás esetén legalább 24 órával a verseny kezdete előtt abba kell hagyni a szedésüket!**

**Több vizsgálat szerint, nem mindenkinél elegendő az egy nap a pseudoephedrin szervezetből történő kiürülésére, ezért javasoljuk, hogy több nappal a verseny előtt hagyják abba a pseudoephedrin tartalmú szerek alkalmazását, és egyéb tiltott hatóanyagot nem tartalmazó készítményeket alkalmazzanak!**

|  |  |  |  |
| --- | --- | --- | --- |
| **MAGYARORSZÁGON FORGALOMBAN LÉVŐ KÉSZÍTMÉNYEK az OGYI honlapján 2015.01.14-én feltüntetett állapot szerint** | **WADA CSOP.** | **HATÓANYAG** | **MENNYISÉG/ADAG** |
| **Advil cold tabletta** | S6.b | pseudoephedrine | **30mg** |
| **Aerinaze tbl.** | S6.b | pseudoephedrine | **120mg** |
| **Aspirin Komplex gran.** | S6.b | pseudoephedrine | **30mg** |
| **Clarinase tbl.** | S6.b | pseudoephedrine | **120mg** |
| **Ibuprofén/Pszeudoefedrin-Propharma filmtbl.** | S6.b | pseudoephedrine | **30mg** |
| **Lasquil granulátum** | S6.b | pseudoephedrine | **30mg** |
| **Mucogrip filmtbl.** | S6.b | pseudoephedrine | **30mg** |
| **Neo Citran Cold and Sinus por** | S6.b | pseudoephedrine | **30mg** |
| **Neo citran cold and Sinus szirup** | S6.b | pseudoephedrine | **30mg/30ml** |
| **Nurofen Cold and Flu filmtbl.** | S6.b | pseudoephedrine | **30mg** |
| **Rhinathiol Cold filmtbl.** | S6.b | pseudoephedrine | **30mg** |
| **Zyrtec-D filmtbl.** | S6.b | pseudoephedrine | **120mg** |

**TILTOTT MÓDSZEREK**

**Kémiai és fizikai manipuláció (M2):**

**• A katéterezés példája kikerült a szövegből**

**A katéterezés továbbra is tilos, ha annak célja a minta vagy a mintavétel integritásának manipulálása, vagy ennek kísérlete, de a szabályzat elismeri, hogy katéterezésre orvosi célból szükség lehet.**

**• Az intravénás infúziók és/vagy injekciók tiltott mennyiségét és gyakoriságát 6 óránként 50 ml-t meghaladó mértékben határozták meg.**

**Felhívjuk a figyelmet arra, hogy a WADA honlapján (http://www.wada-ama.org/Documents/Science\_Medicine/Medical\_info\_to\_support\_TUECs/WADA\_Medical\_info\_IV\_infusions\_3.0\_EN.pdf) az intravénás infúziók alkalmazására vonatkozó gyógyászati célú mentességre (TUE engedély) vonatkozó határozatokat alátámasztó frissített orvosi információ található!**

**A 2015. ÉVI MONITORING PROGRAM**

**A WADA, együttműködésben az egyéb aláíró felekkel és a kormányokkal, kialakít egy monitoring programot azon szerek tekintetében, amelyek nincsenek a tiltólistán, de amelyet a WADA ellenőrizni kíván annak érdekében, hogy észlelhető legyen bármilyen visszaélésszerű felhasználási mód a sport területén.**

**1. Stimulánsok (csak versenyen ellenőrizve):**

**Bupropion, koffein, nikotin, phenylephrine, phenylpropanolamine, pipradrol és synephrine.**

**2. Kábítószerek (csak versenyen ellenőrizve):**

**Hydrocodone, mitragynine, morfin/kodein arány, tapentadol és tramadol.**

**3. Glükokortikoidok:**

**Versenyen - orális, intravénás, intramuszkuláris, vagy rektális úttól eltérő beadási módok -; és versenyen kívül - mindenféle beadási mód ellenőrizve**

**4. Telmisartan: Versenyen és versenyen kívül egyaránt ellenőrizve**

**5. Meldonium: Versenyen és versenyen kívül egyaránt ellenőrizve**

Budapest, 2015-01-19

Magyar Antidopping Csoport - HUNADO